พิสูจน์ฝีมือซุปตาร์ ดาราขั้นเทพ ใครดังด้วยฝีมือไม่ใช่ปั่นกระแส
รู้สึกหรือไม่ว่า ดารายุคนี้ดังทุกคน ดังกันหมด แต่ถ้าลองคิดดีๆ แล้ว ดารายุคนี้ที่ดังกันจริงกันจังเนี่ย ใครกันที่ละครดัง ละครปัง ใครที่ดังด้วยฝีมือการแสดง เล่นกี่เรื่องๆ คนก็ทึ่งในฝีมือ ลองนั่งคิดดูดาราหลายคนที่วางตัวเป็นซุปตาร์ ละครแป้กเพียบ อาศัยเพียงดังด้วยกระแส ดังด้วยข่าว ดังด้วยการปั่นกระแสอินสตาแกรม ดังด้วยการขายความฟุ้งเฟ้อ บันเทิงไทยรัฐออนไลน์ ไม่อยากให้ดารานักแสดงยุคใหม่ ไหลไปกับกระแส จนลืมนึกไปว่าความเป็นนักแสดง ไม่ควรละเลยความสามารถทางการแสดง สกู๊ปบันเทิงไทยรัฐออนไลน์อาทิตย์นี้จับ 5 นักแสดงพระเอกนางเอกยุคนี้ที่ในความคิดเห็นของเรา พวกเขาและเธอมีความสามารถทางการแสดงที่อยู่เหนือชื่อเสียงเรื่องอื่น,เวียร์ ศุกลวัฒน์ คณารศ,พระเอกคนนี้เริ่มต้นจากการเป็นพระเอกหน้าใหม่เมื่อ 9 ปีที่แล้วกับละคร พลิกดินสู่ดาว จากนักแสดงวัยรุ่น เวียร์ พัฒนาฝีมือตนเองจนก้าวขึ้นมาเป็นพระเอกขั้วแม่เหล็กของช่อง 7 สี โดยเฉพาะความสำเร็จกับละครเรื่อง ปิ่นอนงค์ ที่ เวียร์ ทำให้ทุกคนอินกับความเป็น คุณใหญ่ ตบจูบ จ๊วบจริง จนโด่งดังไกลโกอินเตอร์ไปถึงประเทศจีน และอีกหนึ่งละครที่ตอกย้ำความเป็นนักแสดงที่คุณภาพฝีมือจัดจ้านของเวียร์ ก็คือละครเรื่องล่าสุด เพื่อน-แพง ที่ต้องบอกเลยว่าพระเอกคนนี้ทำได้ดีจนไม่ต้องสงสัยในฝีไม้ลายมือของเขาอีกต่อไป พร้อมกันนี้ เวียร์ ยังเป็นพระเอกหนุ่มที่ค่อนข้างโลว์โปรไฟล์ ข่าวคราวต่างๆ อาจจะมีออกมาเป็นระยะแต่เขาก็รับมือได้ดี ไม่เอาข่าวเป็นที่ตั้ง ไม่ขายตัวเองด้วยกระแส เวียร์ ตั้งหน้าตั้งตาทำงานละครจนผลงานทุกเรื่องเข้าตาผู้ชม ,ใหม่ ดาวิกา โฮร์เน่ ,เอ่ยชื่อ ใหม่ ดาวิกา ปฏิเสธไม่ได้ว่าข่าวคราวของเธอแน่นเอี๊ยดดดด แต่สิ่งหนึ่งที่ปฏิเสธไม่ได้เช่นกันก็คือนอกจากข่าวของเธอจะเยอะ กระแสของเธอจะดีแบบเล่นกับข่าวเป็น ใหม่ ยังเป็นนักแสดงสาวที่ฝีไม้ลายมือไม่ธรรมดา เวลาเพียง 5 ปีกับการเป็นนักแสดง นางเอกคนนี้สร้างกระแสต่างๆ มากมาย โดยเฉพาะอย่างยิ่งกับภาพยนตร์พันล้าน พี่มากพระโขนง ที่กวาดรายได้เป็นประวัติศาสตร์หนังไทยแต่ก็ไม่วายโดนค่อนขอดว่าบท แม่นาก ของเธอเป็นเพียงแค่ไม้ประดับใครเล่นก็ดัง แต่ล่าสุดเธอก็ตอกย้ำให้ทุกคนได้เห็นกับบทผีนางชฎา ที่ต้องบอกได้เลยว่าเรื่องนี้ทำให้เห็นว่า ใหม่ สอบผ่านกับทุกบทบาทการแสดง ที่สำคัญเธอเต็มที่กับทุกงานที่รับมา จับตาให้ดีนางเอกคนนี้ละจะก้าวไปไกลและแซงนางเอกรุ่นพี่ซุปตาร์หลายๆ คน และแน่นอนสิ่งที่ทำให้เธอปาดหน้าทุกคนขึ้นแท่นไม่ใช่กระแสข่าว แต่เพราะฝีมือการแสดงที่จะส่ง ใหม่ ดาวิกา ถึงฝั่งฝัน,แมท ภีรนีย์ คงไทย,แมท คือนางเอกที่พิสูจน์ให้รู้ว่า , 9 ปีที่แล้ว ประเดิมละครเรื่อง เรือนนารีสีชมพู กับบทนางเอกคู่ 3 ไม่มีใครเคยคิดว่า แมท ภีรนีย์ เป็นนางเอกมีของ แต่เธอไต่ระดับขึ้นเรื่อยๆ จากนางเอกนอกสายตาที่ไม่ค่อยมีคนรู้จัก กลายเป็นนางเอกที่อยู่ในสายตาทุกคนจาก กุหลาบร้ายกลายรัก กับบทเด็กสาวนิสัยเสียเอาแต่ใจ เธอปังๆๆ ดัง 3 ปังให้ 3 ผ่าน และตั้งแต่วันนั้น แมท ก็ใส่เกียร์เดินหน้าพิสูจน์ให้ทุกคนได้เห็นคุณภาพของเธอที่จัดเต็มทำได้ทุกบทบาท คอเมดี้เธอก็เล่นได้ฮาแบบไม่โอเวอร์ ขณะที่ดราม่าเธอก็ทำได้ดีคนดูเศร้าตาม ล่าสุด ข้าบดินทร์ ก็ชนะใจทุกคนจนเสียงปรบมือเกรียว ว่ากันว่าถ้า 10 ปีก่อนโลกบันเทิงมีนางเอกชื่อ แอน ทองประสม โลกบันเทิงยุคปัจจุบันเธอคนนั้นก็คือ แมท ภีรนีย์ คงไทย,ปุ๊กลุก ฝนทิพย์ วัชรตระกูล,จากนางงาม ปุ๊กลุก เริ่มมาเดินทางสายการแสดงเมื่อ 5 ปีที่แล้ว ณ เวลานั้นทุกคนก็คิดว่า ปุ๊กลุก คือการที่ช่อง 7 จับนางงามมาต่อยอดเป็นนักแสดงเหมือนทั่วๆ ไป แต่ใครเลยจะคิดว่ามาถึงวันนี้ ปุ๊กลุก กลายเป็นนักแสดงหญิงที่หลายคนจับตามองและทึ่งในฝีมือการแสดงของเธอ เรือนกาหลง คือบทบาทการแสดงที่ ปุ๊กลุก ทำให้ทุกคนขนลุก กับความน่าสงสารและน่าสะพรึงกลัวของผีกาหลง ปุ๊กลุก คืออีกหนึ่งตัวอย่างของนักแสดงที่ก้มหน้าก้มตาทำผลงานของตัวเองให้ดี จากนางรองสู่นางเอก แม้จะโดนวิพากษ์วิจารณ์ในช่วงแรกๆ ว่าภาพลักษณ์และรูปลักษณ์ของเธอดูไม่เพลินตายังไม่ใช่นางเอก แต่สุดท้าย ฝีมือ ก็คือคำตอบที่อุดปากเสียงวิพากษ์วิจารณ์ลง เชื่อเหลือเกินว่าไม่มีใครปฏิเสธในความเป็นนักแสดงตัวจริงของ ปุ๊กลุก ฝนทิพย์ วัชรตระกูล,โอม อัชชา นามปาน (โฬม พัชฏะ นามปาน) ,จากเด็กหนุ่มผู้ชนะการประกวดเวทีนายแบบ M Thailand ทางช่อง 3 เมื่อปี 2548 จากนั้น 1 ปีต่อมา โอม ก็มีผลงานละคร รังนกบนปลายไม้ จากนักแสดงที่ทุกคนมองข้าม มีเสียงต่อว่าต่อขานว่ายังแสดงได้ไม่ดีเท่าที่ควร แต่ โอม ก็ขอทำหน้าที่ของตัวเอง รับผิดชอบทุกบทบาทที่ช่องให้มาอย่างดีที่สุด จนมีละครเข้ามาเรื่อยๆ ไม่ขาดสาย ถึงขนาดเคยถูกประชดประชันว่าเป็นพระเอกเด็กเส้นลูกรักช่อง 3 ทั้งที่ฝีมือก็งั้นๆ แต่สุดท้าย โอม ปล่อยของให้ทุกคนได้เห็นกับละคร รักนี้เจ้จัดให้ จากบทฝาแฝดที่หนึ่งคนเป็นเก้ง และมาตอกย้ำกับ สุดแค้นแสนรัก ที่ดราม่าข้นคลั่กจนทุกคนตาค้างในฝีมือ โอม แม้ โอม จะเคยมีข่าวคราวครั้งใหญ่กับวลี ถอยห่าง แต่เขาก็ผ่านมันมาได้ และนั่นก็เป็นแค่ไม่กี่ครั้งในวงการที่ โอม ตกเป็นข่าวเกรียวกราว ,นักแสดง ชื่อก็บอกอยู่แล้วว่าแสดง หากฝีมือ การแสดง ไม่เป็นที่ประจักษ์ ชื่อเสียงความดังของคุณจะไปต่างอะไรกับ เน็ตไอดอล 
ดารายุคนี้ดังทุกคน ดังกันหมด แต่ถ้าลองคิดดีๆ แล้ว ดารายุคนี้ที่ดังกันจริงกันจังเนี่ย ใครกันที่ละครดัง ละครปัง ใครที่ดังด้วยฝีมือการแสดง มาดูกันกับ 5 นักแสดงพระเอกนางเอกยุคนี้ที่ความสามารถทางการแสดง
เวียร์ ศุกลวัฒน์ คณารศ,เวียร์ ศุกลวัฒน์,เวียร์,ใหม่ ดาวิกา,แมท ภีรนีย์ คงไทย,แมท ภีรนีย์,ปุ๊กลุก ฝนทิพย์ วัชรตระกูล,โอม อัชชา นามปาน,โอม อัชชา,อัชชา นามปาน,โฬม พัชฏะ นามปาน,โฬม พัชฏะ,นักแสดง,ดารา,ดาราไทย,พระเอกนางเอก,ดาราตัวแม่,ดาราตัวพ่อ,ซุปตาร์,ซูเปอร์สตาร์,สกู๊ปไทยรัฐ,สกู๊ปออนไลน์,ข่าว,ข่าวบันเทิง,ไทยรัฐออนไลน์